แวะมาทานข้าวก่อนพากันไปเที่ยวครับ เลือกร้านพุทธรักษา2 เพราะผ่านแล้วมีที่จอดรถพอดี 55 ปกติ หาที่จอดยากครับแถวนี้ เลยลองเมนูตามสั่งดูบ้าง เป็ดพะโล้1 จาน เนื้อนุ่มไม่เค็มมากเกินไป ผัดผักกระเฉดไฟแดง เลือกมาอ่อนมาก ทานเพลินเลยครับ ผัดเผ็ดหมูป่า จานนี้ตอนแรกธรรมดาครับ ทานไปเหงื่อเริ่มมา เพราะใส่เครื่องมาให้เยอะดี ทอดมันกุ้งไม่ค่อยประทับใจครับ เด้งๆเหมือนใช้ของแช่แข็ง 
 มองไปโต๊ะข้างๆเป็นชาวต่างชาติมาคนเดียว สั่งมาเป็นผัดเผ็ดหมูหรือไก่ไม่ทราบกับข้าวเปล่า เห็นทานแล้วผมนึกชมในใจว่าเก่งจัง พอผ่านไปครึ่งจาน หน้าแกแดงแปร๊ด เหงื่อไหลไม่หยุด แล้วขอให้พนักงานห่อกลับให้ครับ 55 อาหารไทยไม่แพ้ชาติใดในโลกครับ
 ร้านนี้ดีนะครับ มาทานมื้อไหนก็ได้ มีอาหารให้เลือกทานหลายอย่างด้วย
